8a. === 



ros et tlioracem, areamque vix rufescentem gulae, cum parotidum 

 colore cohaerentem. Aures brevissimae, latae, rotundatae, pilosae, 

 vellere fere delitescentes. Mystaces et pili supraciliares nigri. Vel- 

 lus in toto corpore paulo mollius, quam Lutrae , lanugine usque ad 

 cutem fusco - nigra. Altitudine 6". at pili longiores 9"'. Cauda te- 

 reti - pilosa , pilo sesquipoUicari. Dentes pedesque in pelle absunt. 

 Fellis dura, crassa, tenacissima, utpote animalis aquatici; nec ideo 

 ad raustelinum genus pertinere videtur. 



VI. M U S T E L A E. 



Genus Mustelinum Vermineumve Raji (Synops. quadr. p. i.g5.) 

 adeo naturale est et toto habitu determinatum , ut nulla circa illius 

 limites possit esse dubitatio. Gracilitate corporis, positura, et prae- 

 sertim spinae flexura, brevitate artuum, maxime etiam incisoribus 

 inferioris maxillae evidentius alterne exterioribus omnes conveniunt 

 et ex habitu facillime cognoscuntur. Verosimillime species adhuc 

 complures hujus numerosi et victu, quo utitur, in summum animali- 

 tatis gradum putredini proximum evecti generis in regionibus hodie 

 non adeundis latent, ut sunt interiora Asiae et Africae, occidentalia 

 utriusque Continentis Americae, et spatiosae insulae Australasiae. 

 Haec seriores Zoologos messis manet. Mustelarum omnium vellus, 

 etiam post mortem animalis quam maxime est electricum et sicco 

 digito, praesertim frigida serena tempestate frictum, non solum ad 

 propinquum quodvis corpus pilis omnibus assurgit, sed etiam forti- 

 ter et cum strepitu scintillat. 



